**РАДНА ВЕРЗИЈА**

На основу чл. 4. став 3. и чл. 13. став 1. Закона о комуналним делатностима ("Сл. гласник РС", бр. 88/2011, и 104/2016), члана 20.став 1. тачка 2. члана 32. став 1. тачка 6), члана 86. став 4. Закона о локалној самоуправи (''Сл. гласник РС'' број: 129/07, 83/14 и 101/16), члана 2. 13. и 14. Уредбе о начину и условима за отпочињање обављања комуналних делатности (''Службени лист СР'' број: 13/18, 66/18 и 51/19) и члана 40. став 1. тачка 6. Статута општине Оџаци ("Сл. лист општине Оџаци", бр. 2/19) Привремени орган општине Оџаци је, на \_ \_\_\_ седници \_ одржаној дана \_ године, донео је:

**Одлуку о јавној расвети на територији општине Оџаци**

**I ОПШТЕ ОДРЕДБЕ**

**Члан 1.**

Одлуком о јавној расвети на територији општине Оџаци (у даљем тексту: Одлука) обезбеђују се услови за вршење јавне расвете, поверавање послова јавне расвете, редовно одржавање јавне расвете у циљу редовног снабдевање електричном енергијом за јавну расвету.

**Јавна расвета**

**Члан 2.**

Обезбеђивање јавног осветљења обухвата одржавање, адаптацију и унапређење објеката и инсталација јавног осветљења којима се осветљавају саобраћајне и друге површине јавне намене.

Као саобраћајне и друге површине јавне намене у смислу одредаба ове Одлуке, подразумевају се: улице, тргови, мостови, пешачке површине поред стамбених и других објеката, паркови, паркинзи и зелене површине у стамбеним насељима, декоративна (фасадна) расвета верских објеката и институција, објекти за рекреацију који се налазе у јавној својини, уређена речна обала и друге површине на којима је предвиђена изградња јавне расвете.

Надлежно одељење Општинске управе даје сагласност за постављање и уклањање рекламних ознака са објеката јавног осветљења, односно њихово прикључење, коришћење и искључење из система јавног осветљења.

**Послови јавне расвете**

**Члан 3.**

Под пословима јавне расвете, у смислу одредаба ове Одлуке, подразумевају се: изградња и реконструкција објеката и инсталација, њихово редовно одржавање, радове на замени светлећих тела и других дотрајалих или оштећених елемената, чишћење, антикорозивну заштиту и прање стубова и заштитних облога светлећих тела у циљу редовног снабдевања електричном енергијом за јавну расвету.

1. **НАЧИН ВРШЕЊА ПОСЛОВА ЈАВНЕ РАСВЕТЕ**

**Поверавање послова**

**Члан 4.**

Послови јавне расвете из члана 3. ове Одлуке на територији општине Оџаци, поверавају се ЈКП "Услуга" Оџаци (у даљем тексту: "Предузеће") осим на територији К.О. Бачки Брестовац који се поверавају ЈКП ''Брестком'' Бачки Брестовац (у даљем тексту: ''Предузеће'').

Предузећа из претходног става морају испуњавати минималне услове предвиђене у члану 13. и 14. Уредбе о начину и условима за отпочињање обављања комуналних делатности.

**Програм**

**Члан 5.**

Послови јавне расвете из члана 3. ове Одлуке, у циљу редовног снабдевање електричном енергијом за јавну расвету на територији општине Оџаци врше се у складу са Програмом обезбеђења јавне расвете који доноси Предузеће (у даљем тексту: Програм) уз претходну сагласност Општинског већа.

Програм се доставља у складу са буџетским календаром.

**Члан 6.**

Под редовним одржавањем јавне расвете подразумева се одржавање објеката, инсталација и уређаја за јавну расвету у исправном стању за њено функционисање.

Искључиво право извођења радова на редовном одржавању јавне расвете има Предузеће у складу са чланом 3. ове Одлуке.

Послови јавне расвете регулише се Уговором који закључују председник општине Оџаци и Предузеће.

**Редовно снабдевање електричном енергијом**

**Члан 7.**

Под редовним снабдевањем електричном енергијом за јавну расвету, подразумева се редовна испорука електричне енергије.

Редовно снабдевање електричном енергијом за јавну расвету обезбеђује се у поступку јавне набавке.

По спроведеном поступку јавне набавке из става 2. овог члана закључује се уговор којим се ближе уређује начин снабдевања, рокови плаћања, као и друга питања од значаја за испоруку електричне енергије.

**Забрањене радње**

**Члан 8.**

Забрањено је неовлашћено:

* уклањање и рушење објеката и инсталација јавне расвете;
* прикључивање на објекте и инсталације јавне расвете;
* постављање огласних средстава (истицање плаката, објава, огласа, обавештења, позива), причвршћивање објеката и ствари на објекте и инсталације јавне расвете;
* неовлашћено преусмеравање светала;
* прљање и на други начин оштећивање објеката и инсталација јавне расвете.

**Члан 9.**

Предузеће је дужно да једном годишње спроведе поступак изјашњавања корисника о квалитету пружања услуга обезбеђивање јавног осветљења из члана 2. ове Одлуке, у трајању од најмање 15 дана.

Позив за изјашњавање из става 1. овог члана објављује се на званичној интернет страници општине Оџаци и Предузећа, а доставља се средствима јавног информисања ради саопштења.

Предузеће је дужно да у року од 15 дана од дана завршетка изјашњавања из става 1. овог члана достави Општинској управи извештај о резултатима изјашњавања корисника о квалитету пружања комуналних услуга.

Уколико су резултати изјашњавања корисника комуналних услуга из става 1. овог члана такви да већина корисника није задовољна пруженом услугом Предузећа, надлежно Одељење сачињава анализу са предлогом мера за отклањање недостатака наведених у изјашњавању корисника и доставља је Општинском већу.

Општинско веће, након разматрања анализе и предложених мера из става 4. овог члана, доноси акт којим налаже Предузећу да отклони недостатке који су наведени у изјашњавању корисника, у року који не може бити дужи од 60 дана.

**III НАЧИН ОБЕЗБЕЂИВАЊА КОНТИНУИТЕТА У ОБАВЉАЊУ ПОСЛОВА ЈАВНЕ РАСВЕТЕ**

**Члан 10.**

Предузеће је дужно да свој рад и пословање организује тако да кроз реализацију Програма из члана. 5. ове Одлуке обавља послове јавне расвете, у циљу редовног снабдевање електричном енергијом за јавну расвету у складу са овом Одлуком.

**Члан 11.**

Ако дође до поремећаја или прекида у раду Предузећа услед ванредне ситуације или других разлога који нису могли да се предвиде, односно спрече, Предузеће је обавезно да одмах предузме мере на отклањању узрока поремећаја, односно прекида, и то:

1. радно ангажује запослене у Предузећу на отклањању узрока поремећаја, односно разлога због којих је дошло до прекида, као и да ангажује трећа лица за обављање послова јавне расвете,

2. организује хитне поправке уређаја којима се обезбеђује обављање послова јавне расвете, и

3. предузме и друге мере које утврди Општинско веће на предлог надлежног Одељења.

Када Предузеће не предузме мере из става 1. овог члана, Општинско веће може да ангажује друго правно лице или предузетника на терет Предузећа.

**IV НАЧИН ПОСТУПАЊА И ОВЛАШЋЕЊА ОРГАНА ОПШТИНЕ У СЛУЧАЈУ ПРЕКИДА У ОБАВЉАЊУ ПОСЛОВА ЈАВНE РАСВЕТЕ**

**Члан 12.**

Предузеће је дужно да, у случају поремећаја или прекида у обављању послова јавне расвете насталог услед ванредне ситуације или других разлога који нису могли да се предвиде или спрече, поред предузетих мера из члана 11. ове Одлуке, обавести Општинску управу о разлозима поремећаја или прекида, као и о предузетим мерама.

**Члан 13.**

Кад Општинска управа прими обавештење из члана 12. ове Одлуке, дужна је да без одлагања обавести Општинско веће и:

1. одреди ред првенства и начин обављања послова јавне расвете,
2. одреди мере за заштиту комуналних и других објеката и уређаја и имовине Предузећа која служи за обављање послова јавне расвете,
3. предузме мере за отклањање насталих последица и друге потребне мере, и
4. утврди разлоге и евентуалну одговорност за поремећај, односно прекид у обављању послова јавне расвете, као и одговорност за накнаду учињене штете.

* **НАДЗОР**

**Члан 14.**

Надзор над применом ове Одлуке, врши надлежно Одељење.

Послове инспекцијског надзора над применом ове Одлуке, обавља Одељење за инспекцијске послове преко комуналног инспектора.

За прекршаје прописане овом Одлуком комунални инспектор овлашћен је да поднесе захтев за покретање прекршајног поступка и изда прекршајни налог.

**VI КАЗНЕНЕ ОДРЕДБЕ**

**Члан 15.**

Новчаном казном у фиксном износу од 100.000,00 динара казниће се за прекршај правно лице ако се неовлашћено прикључује на објекте и инсталације јавне расвете (члан 8. став 1. алинеја 2.).

Новчаном казном у фиксном износу од 20.000,00 динара казниће се за прекршај из става 1. овог члана и одговорно лице у правном лицу.

Новчаном казном у фиксном износу од 75.000,00 динара казниће се предузетник ако учини прекршај из става 1. овог члана.

Новчаном казном у фиксном износу од 25.000,00 динара казниће се физичко лице ако учини прекршај из става 1. овог члана.

**Члан 16.**

Новчаном казном у фиксном износу од 50.000,00 динара казниће се за прекршај правно лице ако:

1. уклања, руши, прља и на други начин оштећује објекте и инсталације јавне расвете (члан 8. став 1. алинеја 1. и 4.);
2. поставља огласна средстава (истицање плаката, објава, огласа, обавештења, позива), врши причвршћивање објеката и ствари на објекте и инсталације јавне расвете (члан 8. став 1. алинеја 3.).

Новчаном казном у фиксном износу од 10.000,00 динара казниће се за прекршај из става 1. овог члана и одговорно лице у правном лицу.

Новчаном казном у фиксном износу од 40.000,00 динара казниће се предузетник ако учини прекршај из става 1. овог члана.

Новчаном казном у фиксном износу од 10.000,00 динара казниће се физичко лице ако учини прекршај из става 1. овог члана.

**VII ЗАВРШНЕ ОДРЕДБЕ**

**Члан 17.**

Даном ступања на снагу ове Одлуке престаје да важи члан . Одлуке о јавној расвети (''Сл. лист општине Оџаци бр: ).

**Члан 18.**

Ова Одлука ступа на снагу наредног дана од дана објављивања у ''Службеном листу општине Оџаци'' .

**ПРИВРЕМЕНИ ОРГАН ОПШТИНЕ ОЏАЦИ**

Број: 011-74/2019-II

Дана: 24.12.2019. године Председник привременог органа

Оџаци